Prvić (Krk)
<s>Prvić (talijanski: Pervicchio) je otok u Jadranskom moru u Hrvatskoj, koji administrativno podpada pod Primorsko-goransku županiju.</s>

<s>Karakteristike</s>

<s>Prvić je jedan od otoka Kvarnerskog arhipelaga.</s><s>Južno od njega prema Rabu leže Sv. Grgur i Goli.</s>

<s>Otok Prvić leži jugoistočno od otoka Krka, ispod sjevernog Velebita. geološki on je prirodni nastavak najviših brda Krka, od kog je odvojen kanalom Senjska vrata širokim 800 metara.</s>

<s>Prvić se pruža u smjeru sjeverozapad - jugoistok, ukupna površina mu iznosi 12,75 km², a dužina njegove obale 23,118 km..</s>

<s>Najsjevernija točka Prvića, ujedno i najbliža otoku Krku je rt Brezonjan na kojem se nalazi svjetionik Stražica.</s><s>Prema jugoistoku otok završava rtom Šilo koji je najbliži kopnu, od kog je razdvojen Velebitskim kanalom.</s><s>Centralni dio otoka je zaravan sa nekoliko brda od kojih je najviše - Straža sa svojih 357 metara.</s>

<s>Građen je od krečnjačkog vapnenca pa gotovo da ima planinske karateristike, s brojnim strmim klifovima, usjeklinama i klisurama.</s><s>Obale su mu strme, sa stijenama visokim i do 300 metara na pojedim mjestima.</s><s>Sve to čine ovaj otok gotovo potpuno nepristupačnim, osim na zapadu, gdje ima nekoliko vododerina po kojima se može popesti prema visoravni.</s>

<s>Iako je Kvarner relativno plitak (40-60 m), more oko Prvića duboko je  80-95 metara), a kod rta Šilo na jugoistoku, doseže dubinu od 107 metara.</s>

<s>Historija</s>

<s>Za Antike zvao se Proteras (grčki = prvi, prethodnik), u srednjem vijeku se pojavljuje i hrvatsko ime - Pervić, a za mletačke vlasti navodi se kao Pervicchio.</s>

<s>Krajem srednjeg vijeka kad su njime vladali krčki Frankopani, zaklonjena jugozapadna strana otoka bila je naseljena.</s><s>U to vrijeme otok je još bio djelomično pod šumom, koja je kasnije iskrčena.</s>

<s>Od vremena Frankopana, pa sve do danas, otok je nenaseljen.</s><s>Jedini stanovnici bili su svjetioničari sa svojim porodicama, ali od 1974. više nema ni njih, jer je postavljen automatizirani svjetionik na solarni pogon.<ref name=</s>

<s>Izvori</s>

<s>Vanjske veze</s>

<s>Otok Prvić na karti Jadrana</s>

<s>Kvarnerski otoci
Otoci u Hrvatskoj</s>

